Jozef Pribilinec

Jozef Pribilinec () er ein slovakisk tidlegare friidrettsutøvar som vart europameister 1986 og olympisk meister 1988 i 20 km kappgang. Han representerte Tsjekkoslovakia og vann elles to VM-sølv og eitt EM sølv på same distansen.

Pribilinec tok sølvmedaljen i 20 km ved Friidretts-EM 1982, ei tevling som José Marín frå Spania vann. Året etter tok Pribilinec eit nytt sølv då den fyrste verdsmeisterskapen i friidrett fann stad i Helsinki, 10 sekund bak meksikanaren Ernesto Canto.

I 1986 vann Pribilinec gullmedaljen ved europameisterskapen i Stuttgart, etter eit tett og drabeleg oppgjer mot Maurizio Damilano frå Italia, i mål skilde det dei to sekundar. Under verdsmeisterskapen 1987 revansjerte Damilano seg og vann gullmedaljen framfor Pribilinec. Ved dei olympiske sommarleikane 1988 vann Pribilinec gullmedaljen på 20 km på rekordtida 1.19.57, tre sekundar føre Ronald Weigel frå Aust-Tyskland og med Damilano på tredjeplassen.

Medaljar og plasseringar i internasjonale meisterskap
OL 1980 i Moskva: Nr 20 – 1.42.52
EM 1982 i Aten: Sølvmedalje – 1.25.55, bakom José Marín (1.23.43)
VM 1983 i Helsinki: Sølvmedalje – 1.20.59, bakom Ernesto Canto (1.20.49)
EM 1986 i Stuttgart: Gullmedalje – 1.21.15, framom Maurizio Damilano (1.21.17)
VM 1987 i Roma: Sølvmedalje – 1.21.07, bakom Maurizio Damilano (1.20.45)
OL 1988 i Seoul: Gullmedalje – 1.19.57, framom Roland Weigel (1.20.00)
VM 1993 i Stuttgart: Nr 17 – 1.26.11

Kjelder
Denne artikkelen bygger på «Jozef Pribilinec» frå ,  den 1. august 2018.  


Kategori:Slovakiske friidrettsutøvarar
Kategori:Tsjekkoslovakiske friidrettsutøvarar
Kategori:Kappgjengarar
Kategori:Europameistrar i friidrett
Kategori:Olympiske meistrar for Tsjekkoslovakia
Kategori:Tsjekkoslovakiske deltakarar under sommar-OL 1980
Kategori:Friidrettsutøvarar under sommar-OL 1980
Kategori:Medaljevinnarar under sommar-OL 1988
Kategori:Tsjekkoslovakiske deltakarar under sommar-OL 1988
Kategori:Friidrettsutøvarar under sommar-OL 1988
Kategori:Deltakarar under VM i friidrett 1983
Kategori:Deltakarar under VM i friidrett 1987
Kategori:Deltakarar under VM i friidrett 1993